ডি গ্র্যাডিবাস
'ডি গ্র্যাডিবাস' (ল্যাটিন: De gradibus) ছিল আরব চিকিৎসক আল-কিন্দি (৮০১-৮৭৩) কর্তৃক প্রকাশিত একটি আরবি বই। ডি গ্র্যাডিবাস বইটির ল্যাটিন নাম। বইটির একটি বিকল্প নাম ছিল কুইয়া প্রিমোস (Quia Primos)। ডি গ্র্যাডিবাসে, আল-কিন্দি ওষুধের শক্তির পরিমাণ নির্ধারণ করতে ঔষধবিজ্ঞানে গণিত প্রয়োগের চেষ্টা করেন। প্রিওরেশির মতে, এটি ছিল ওষুধে গুরুতর পরিমাণ নির্ধারণের প্রথম প্রচেষ্টা। তিনি চান্দ্র মাসের বিভিন্ন দিনের উপর ভিত্তি করে একটি ব্যবস্থাও তৈরি করেছিলেন, যা একজন চিকিতসককে রোগীর অসুস্থতার সবচেয়ে জটিল দিনগুলি আগে থেকেই নির্ধারণ করতে দেয়। দ্বাদশ শতকের আরবি-ল্যাটিন অনুবাদ আন্দোলনের সময়, ক্রেমোনার জেরার্ড আল-কিন্দির গ্রন্থটি ডি গ্র্যাডিবাস নামে ল্যাটিন ভাষায় অনুবাদ করেছিলেন। আল-কিন্দির গাণিতিক যুক্তি ছিল জটিল এবং অনুসরণ করা কঠিন; রজার বেকন মন্তব্য করেছিলেন যে ওষুধের শক্তি গণনা করার তার পদ্ধতিটি ব্যবহার করা অত্যন্ত কঠিন।